wickkiey/tamil-wikipedia-chunked huggingface dataset:
# பியூட்டனால்

## தயாரிப்பு

1950 ஆம் ஆண்டுகளிலிருந்து அமெரிக்காவின் பெரும்பாலான பியூட்டானால் சேர்மங்கள் புதைபடிவ எரிபொருள்களிலிருந்து வணிக ரீதியாக உற்பத்தி செய்யப்படுகின்றன. மிகவும் பொதுவான செயல்முறை புரோபீன் அல்லது புரோபிலீன் உடன் தொடங்குகிறது, இது ஐதரோபார்மைலேற்ற வினையில் ஈடுபட்டு பியூட்டானலை உருவாக்குகிறது, பின்னர் இது ஐதரசன் உடன் சேர்க்கப்பட்டு 1-பியூட்டனால் மற்றும் 2-பியூட்டனால் போன்ற சேர்மங்களாகக் குறைக்கப்படுகிறது.  
மூவிணைய -பியூட்டனால் சமபியூட்டேன் சேர்மத்திலிருந்து பெறப்படுகிறது. புரோப்பைலீண் ஆக்சைடு தயாரிக்கும்போது இணை விளை பொருளாக புரோப்பைலீன் ஆக்சைடு தயாரிக்கப்படுகிறது.
# மூவிணைய-அமைல் ஆல்ககால்

**மூவிணைய-அமைல் ஆல்ககால்** *(tert-Amyl alcohol)* என்பது பெண்டனாலின் ஒரு வகையாகும். பக்கக் கிளையுள்ள பெண்டனால் சேர்மமான இதை 2-மெத்தில்பியூட்டேன்-2-ஆல் என்ற பெயராலும் அழைக்கலாம்.
பொதுவாக ஒரு மயக்க மருந்தாக மூவிணைய-அமைல் ஆல்ககால் பயன்படுத்தப்படுகிறது . பெரும்பாலும் எத்தனாலைப் போல காபா ஏ ஏற்பிகளுக்கான நேர்மறை மாற்றுத்தூண்டல் பண்பேற்றியாக இது செயல்படுகிறது . இவ்விரண்டின் விளைவுகளும் ஒரே மாதிரியானவையாகும்.
மூவிணைய-அமைல் ஆல்ககால் நிறமற்றதாகும். விருபத்தகாத நெடியான . அதாவது சிறிதளவு கற்பூரம் போன்ற பாரால்டிகைடு மணம் கொண்டது என்றும் கூறலாம் . அறை வெப்பநிலையில் நீர்ம நிலையில் இருப்பதால் மூவிணைய பியூட்டைல் ஆல்ககாலுக்கு மாற்று கரைப்பானாக இது பயன்படுகிறது.
# மூவிணைய-அமைல் ஆல்ககால்

## தயாரிப்பு

முதன்மையாக ஓர் அமில வினையூக்கியின் முன்னிலையில் 2-மெத்தில் -2-பியூட்டீன் சேர்மத்தை நீரேற்றம் செய்து மூவிணைய-அமைல் ஆல்க்கால் தயாரிக்கப்படுகிறது.
# மூவிணைய-அமைல் ஆல்ககால்

## இயற்கைத் தோற்றம்

மூவிணைய-அமைல் ஆல்ககால் போன்ற கலவை ஆல்ககால்கள் தானிய நொதித்தல் செயல்முறையின் விளைவாகத் தோன்றும் உடன் விளைபொருள் தயாரிப்புகளாகும், எனவே பல மதுபானங்களில் மூவிணைய-அமைல் ஆல்ககால் சுவடு அளவுகளில் உள்ளது .வறுத்த பன்றி இறைச்சி , மரவள்ளி மற்றும் ரூய்போசு எனப்படும் சிவப்புத் தேநீர் போன்ற பிற உணவுகளில் மூவிணைய-அமைல் ஆல்ககால் சேர்மத்தின் தடயங்கள் கண்டறியப்பட்டுள்ளன.
# மூவிணைய-அமைல் ஆல்ககால்

## வரலாறு

சுமார் 1880 ஆம் ஆண்டுகள் முதல் 1950 ஆம் ஆண்டுகள் வரை, மூவிணைய அமைல் ஆல்ககால் அமிலீன் ஐதரேட்டு என்ற சமகால பெயருடன் ஒரு மயக்க மருந்தாக பயன்படுத்தப்பட்டது, ஆனால் மிகவும் திறமையான மருந்துகள் இருந்ததால் அரிதாகவே பயன்படுத்தப்பட்டது.. 1930 ஆம் ஆண்டில் மூவிணைய அமைல் ஆல்ககால் முக்கியமாக முதன்மை மயக்க மருந்து டிரைபுரோமோயெத்தனாலின் கரைப்பானாக குளோரோஃபார்மைப் போலவே,பயன்படுத்தப்பட்டது.. டிரைபுரோமோயெத்தனால் மனித உடலில் கல்லீரலுக்கு நச்சுத்தன்மையை அளிக்கக்கூடியது, எனவே இதுபோன்ற கரைசல்களின் பயன்பாடு 1940 களில் மனிதர்களில் குறைந்தது. ஆய்வக எலிகள் மற்றும் சுண்டெலிகளுக்கு மட்டும் குறுகிய செயல்பாட்டு மயக்க மருந்துகளாக இவ்விரண்டு கரைசல்களும் பயன்பாட்டில் இருந்தன. இத்தகைய கரைசல்கள் சில நேரங்களில் அவெர்டின் என்று அழைக்கப்படுகின்றன, இப்பெயர் இப்போது நிறுத்தப்பட்டுள்ள மூவிணைய அமைல் ஆல்ககால் மற்றும் டிரைபுரோமோயெத்தனால் கரைசல்களுக்கான ஒரு வியாபார குறியீட்டுப் பெயராக இருந்தது, இது வின்ட்ரோப் ஆய்வகங்களால் 0.5: 1 கலப்பு விகிதத்தில் தயாரிக்கப்பட்டது. இப்போதெல்லாம் மூவிணைய அமைல் ஆல்ககால் ஒரு பொழுதுபோக்கு மருந்தாக கண்டறியப்பட்டுள்ளது.
# மூவிணைய-அமைல் ஆல்ககால்

## பயன் மற்றும் விளைவுகள்

மூவிணைய அமைல் ஆல்ககாலை உட்கொள்வது அல்லது மூச்சிழுப்பது போன்ற செயல்கள் நன்னிலை உணர்வூட்டி , மயக்க மருந்து ஊக்கி, மற்றும் வலிப்படக்கி போன்ற விளைவுகளை ஏற்படுத்துகிறது. இவை எத்தனால் சேர்மத்தால் உண்டாகும் விளைவுகளை ஒத்திருக்கிறது. இதை உட்கொள்ளும்போது விளைவுகள் சுமார் 30 நிமிடங்களில் தொடங்கி 1-2 நாட்கள் வரை நீடிக்கும். 2-4 கிராம் மூவிணைய அமைல் ஆல்ககாலை உட்கொள்வதால் மயக்கமடைய நேரிடும். . சுமார் 100 கிராம் எத்தனால் இதே போன்ற மயக்கத்தை தூண்டுகிறது.
# மூவிணைய-அமைல் ஆல்ககால்

## நச்சு அளவு

ஒரு நபரைக் கொல்லும் மூவிணைய அமைல் ஆல்ககாலின் மிகச்சிறிய அளவு 30 மில்லியாகும்.  
விரைவான நனவிழப்பு, ஒரே நேரத்தில் சுவாசம் மற்றும் வளர்சிதை மாற்ற அமிலத்தன்மை. இவ்வாறு அதிகப்படியான அளவு மற்றும் சுவாச மன அழுத்தத்தால் பாதிக்கப்பட்ட ஒருவர் மூச்சுக்குழாய் அடைப்பைச் செய்வதன் மூலம் உயிருடன் வைத்திருக்கலாம், பின்னர் செயற்கை சுவாசத்தை அளித்து காப்பாற்ற முயற்சி மேற்கொள்ளலாம் though older sources suggest TAA is excreted unchanged.  
.  
மூவிணைய அமைல் ஆல்ககாலின் பயன்பாட்டை பொதுவான எத்தனால் சோதனைகள் அல்லது பிற சாதாரண மருந்து சோதனைகள் மூலம் கண்டறிய முடியாது. நுகர்வுக்குப் பிறகு 48 மணி நேரம் வரை வாயு குரோமாட்டோகிராபி-நிறை நிறமாலையியல் பயன்படுத்துவதன் மூலம் இரத்தம் அல்லது சிறுநீர் மாதிரியிலிருந்து அதன் பயன்பாட்டைக் கண்டறிய முடியும்.
# சியாங் மாய் நகரம்

**சியாங் மாய்** ( ஆங்கிலம்: Chiang Mai ) என்பது சில நேரங்களில் "சியாங்மாய்" என்று எழுதப்படுகிறது, இது வடக்கு தாய்லாந்தின் மிகப்பெரிய நகரம் மற்றும் சியாங் மாய் மாகாணத்தின் தலைநகரம் ஆகும். இது இது பாங்காக்கிலிருந்து வடக்கே 700 கி.மீ. (435 மைல்) தொலைவில் உள்ளது.  
சியாங் மாய் (தாய் மொழியில் "புதிய நகரம்" என்று பொருள்) 1296 ஆம் ஆண்டில் லான் நாவின் புதிய தலைநகராக நிறுவப்பட்டது, இது முன்னாள் தலைநகரான சியாங் ராய்க்கு அடுத்தபடியாக இருந்தது .: 208-209 பிங் ஆற்றின் நகரத்தின் மூலோபாய இருப்பிடம் ( சாவோ ஃபிராயா நதியின் முக்கிய துணை நதி) மற்றும் முக்கிய வர்த்தக பாதைகளுக்கு அதன் அருகாமையும் அதன் வரலாற்று முக்கியத்துவத்திற்கு பங்களித்தன.  
சியாங் மாயின் நகரம் (தெசபான் நாகோன், "நகர நகராட்சி") 160,000 மக்கள்தொகை கொண்ட மியூங் சியாங் மாய் மாவட்டத்தின் பெரும்பாலான பகுதிகளை மட்டுமே அதிகாரப்பூர்வமாக உள்ளடக்கியது என்றாலும், நகரத்தின் பரவலானது பல அண்டை மாவட்டங்களாக பரவியுள்ளது. சியாங் மாய் பெருநகரப் பகுதியில் கிட்டத்தட்ட ஒரு மில்லியன் மக்கள் உள்ளனர், இது சியாங் மாய் மாகாணத்தின் மொத்தத்தில் பாதிக்கும் மேலானது.  
நகரம் நான்கு குவாங் (தேர்தல் பகுதி) என பிரிக்கப்பட்டுள்ளது: நக்கோன் பிங், ஸ்ரீவிஜயா, மெங்கிராய் மற்றும் கவிலா. முதல் மூன்றும் பிங் ஆற்றின் மேற்குக் கரையிலும், கவிலா கிழக்குக் கரையிலும் உள்ளன. நகோன் பிங் மாவட்டம் நகரின் வடக்கு பகுதியை உள்ளடக்கியது. ஸ்ரீவிஜயா, மெங்கிராய் மற்றும் கவிலா முறையே மேற்கு, தெற்கு மற்றும் கிழக்கு பகுதிகளைக் கொண்டுள்ளது. நகர மையம்-நகர சுவர்களுக்குள்-பெரும்பாலும் ஸ்ரீவிஜயா பகுதிக்குள் உள்ளது.
# சியாங் மாய் நகரம்

## முத்திரை

நகர சின்னத்தின் மையத்தில் வாட் பிராவில் உள்ள தாது கோபுரத்தைக் கொண்டுள்ளது. அதன் கீழே வடக்கு தாய்லாந்தின் மலைகளில் மிதமான காலநிலையைக் குறிக்கும் மேகங்கள் உள்ளன. ஒரு நாகம் உள்ளது, பிங் நதியின் ஆதாரமாக கூறப்படும் புராண பாம்பு, மற்றும் நிலத்தின் வளத்தை குறிக்கும் அரிசி தண்டுகள் ஆகியவும் உள்ளது.
# சியாங் மாய் நகரம்

## நிலவியல்

### காலநிலை

சியாங் மாய் ஒரு வெப்பமண்டல காலநிலையை ( கோப்பன் ) கொண்டுள்ளது, இது குறைந்த அட்சரேகை மற்றும் மிதமான உயரத்தால், ஆண்டு முழுவதும் வெப்பமான மற்றும் வெப்பமான காலநிலையுடன் இருக்கும், இருப்பினும் வறண்ட காலங்களில் இரவு நேரத்தில் குளிர்ச்சியாகவும் இருக்கும். இதுவரை பதிவு செய்யப்பட்ட அதிகபட்ச வெப்பநிலை மே 2005 இல். குளிர் மற்றும் வெப்பமான வானிலை விளைவுகள் அடிக்கடி நிகழ்கின்றன, ஆனால் குளிர் வெப்ப விளைவுகளை விட நீண்ட காலம் நீடிக்கும் மற்றும் 85 வயதிற்கு மேற்பட்ட வயதானவர்களை அபாயத்திற்கு இட்டுச்செல்கிறது.
# சியாங் மாய் நகரம்

## நிலவியல்

### காற்று மாசுபாடு

சியாங் மாயில் தொடர்ச்சியான சுற்றுச்சூழல் பிரச்சினை காற்று மற்றும் மாசுபாடு என்பது ஒவ்வொரு ஆண்டும் பிப்ரவரி மற்றும் ஏப்ரல் மாதங்களுக்கு இடையில் வறண்ட காலத்தின் முடிவில் நிகழ்கிறது. 1994 ஆம் ஆண்டில், நகரத்தின் காற்று மாசுபாட்டுடன் தொடர்புடைய சுவாசக் கோளாறுகளால் பாதிக்கப்பட்ட நகரவாசிகளின் எண்ணிக்கை மருத்துவமனைகளில் அதிகரித்து வருவதாக டாக்டர் வோங்புரனாவாட் கூறினார்.
# வெள்ளீயம்(II) ஆக்சைடு

## வினைகள்

வெள்ளீயம்(II) ஆக்சைடு காற்றில் மங்கலான பச்சை நிற சுவாலையுடன் எரிந்து வெள்ளீயம் டையாக்சைடு (SnO<sub>2</sub>) உருவாகிறது.. SnO ஓர் ஒடுக்கும் முகவரும் ஆகும். தாமிரம்(I) சேர்மங்களை தாமிர ரூபி கண்ணாடி தயாரிப்பில் இது உலோகக் தொகுதிகளாக குறைக்கிறது .
# வெள்ளீயம்(II) ஆக்சைடு

## கட்டமைப்பு

கருப்பு நிற α-SnO நாற்கோண PbO அடுக்கு கட்டமைப்பை ஏற்கிறது. இதில் நான்கு ஒருங்கிணைவுகள் கொண்ட சதுர கூர்நுனிக் கோபுர வெள்ளீய அணுக்கள் உள்ளன. அரியவகை ரோமார்கைட்டு என்ற கனிமத்தில் இவ்வடிவம் இயற்கையில் காணப்படுகிறது.  
சமச்சீரற்ற தன்மை பொதுவாக சுறுசுறுப்பான செயலில் உள்ள தனி இணை எலக்ட்ரானுக்கு வெறுமனே கூறப்படுகிறது; இருப்பினும், எலக்ட்ரான் அடர்த்தி கணக்கீடுகள் Sn (5s) மற்றும் O (2p) சுற்றுப்பாதைகளின் பிணைப்பெதிர் தொடர்பு காரணமாகவே இச்சமச்சீரற்ற தன்மை ஏற்படுகிறது என்பதைக் காட்டுகிறது .
விகிதச்சமமின்மையும் SnO சேர்மத்தில் அறியப்படுகிறது .
2.5eV மற்றும் 3eV என்ற அளவுகளுக்கு இடைப்பட்ட மின்னாற்றல் இடைவெளியும் இதில் அறியப்படுகிறது .
# வெள்ளீயம்(II) ஆக்சைடு

## பயன்கள்

மற்ற மூவிணைதிற வெள்ளீயம் சேர்மங்களை அல்லது உப்புகளை தயாரிப்பதற்கான முன்னோடிச் சேர்மமாக சிடானசு ஆக்சைடு பெரிதும் பயன்படுகிறது. இதுவொரு ஒடுக்கும் முகவராகவும் ரூபி கண்ணாடிகள் உருவாக்கத்தில் பயன்படுகிறது.
. எசுத்தராக்கல் வினையிலும் இது ஒரு வினையூக்கியாக சிறிய பயன்பாட்டைக் கொண்டுள்ளது.
பீங்கான் வடிவத்தில் உள்ள சீரியம்(III) ஆக்சைடுடன் வெள்ளீயம்(II) ஆக்சைடு (SnO) சேர்த்து புற ஊதா ஒளியுடன் ஒளிர்தலுக்கு பயன்படுத்தப்படுகிறது.
# இலுவாங் பிரபாங் அரண்மனை, லாவோஸ்

**ராயல் அரண்மனை (ஆங்கிலம்:** Royal Palace, Luang Prabang) என்பது லாவோஸின் லுவாங் பிரபாங்கில் உள்ள அரண்மனை ஆகும். இது1904 ஆம் ஆண்டில் பிரெஞ்சு காலனித்துவ காலத்தில் அரண்மனைக்கான தளம் தேர்வு செய்யப்பட்ட அரசர் சிசாவாங் வோங் மற்றும் அவரது குடும்பத்தினருக்காக கட்டப்பட்டது. சிசாவாங் வோங் மன்னரின் மரணத்திற்குப் பிறகு, இளவரசர் சவாங் வத்தனாவும் அவரது குடும்பத்தினரும் கடைசியாக இங்கு வசித்து வந்தனர். 1975 ஆம் ஆண்டில், கம்யூனிஸ்டுகளால் முடியாட்சி அகற்றப்பட்டது. இதனால் அரச குடும்பம் வேறு இடத்திற்கு கொண்டு செல்லப்பட்டது. பின்னர் இந்த அரண்மனை தேசிய அருங்காட்சியகமாக மாற்றப்பட்டது.
# இலுவாங் பிரபாங் அரண்மனை, லாவோஸ்

## மைதானம்

அரண்மனை மைதானத்தில், அரண்மனையைச் சுற்றியுள்ள பிற கட்டிடங்களான சமையலறை மற்றும் சேமிப்புக் கிடங்கு, அரச குடும்பம் தங்குமிடம், தர்பார் மண்டபம், ஹா பா பேங், மற்றும் பணியாளர்கள் தலைமையகம் போன்றவைகளும் உள்ளன.அரண்மனையின் நுழைவாயிலில் தாமரை குளம் மற்றும் இரண்டு பீரங்கிகள் உள்ளன. மாநாட்டு மண்டபத்திற்கு வெளியே சிசவாங் வோங் மன்னர் சிலை உள்ளது.
# இலுவாங் பிரபாங் அரண்மனை, லாவோஸ்

## இலக்கியம்

-
-
# பகவல்பூர்

**பகவல்பூர்** (ஆங்கிலம்: Bahawalpur) பாக்கித்தானின் பஞ்சாப் மாகாணத்தில் அமைந்துள்ள ஒரு நகரம் ஆகும். இந் நகரத்தில் 798,509 மக்கள் வசிக்கின்றனர். பகவல்பூர் பாகித்தானின் 11 வது பெரியநகரமாகும்.  
1748 ஆம் ஆண்டில் நிறுவப்பட்ட முன்னாள் பகவல்பூர் மாவட்டத்தின் தலைநகராக பகவல்பூர் இருந்தது. இது 1955 வரை நவாப்களின் அப்பாசி குடும்பத்தால் ஆளப்பட்டது. மேலும் பகவல்பூர் தற்போது அக்காலத்தின் நினைவுச்சின்னங்களுக்காக அறியப்படுகிறது. இந்த நகரம் சோலிஸ்தான் பாலைவனத்தின் விளிம்பில் அமைந்துள்ளது. மேலும் அருகிலுள்ள லால் சுகன்ரா தேசிய பூங்காவின் நுழைவாயிலாக செயற்படுகின்றது.
# பகவல்பூர்

## வரலாறு

1947 ஆம் ஆண்டில் சுதந்திரத்தின் போது இந்த மாநிலத்திற்கு பாகிஸ்தான் அல்லது இந்தியாவுடன் இணைவதற்கான விருப்பம் வழங்கப்பட்டது. நகரம் மற்றும் சுதேச மாநிலமான பகவல்பூர் 1947 ஆம் ஆண்டு அக்டோபர் 7 அன்று நவாப் சாதிக் முஹம்மது கான் அப்பாஸி வி பகதூரின் கீழ் பாகிஸ்தானுடன் இணைந்தது. சுதந்திரத்தைத் தொடர்ந்து நகரத்தின் சிறுபான்மை இந்து மற்றும் சீக்கிய சமூகங்கள் பெருமளவில் இந்தியாவுக்கு குடிபெயர்ந்தன. அதே நேரத்தில் இந்தியாவில் இருந்து முஸ்லீம் அகதிகள் நகரத்திலும் அதைச் சுற்றியுள்ள பிராந்தியத்திலும் குடியேறினர். 1971 ஆம் ஆண்டில் நகரின் காயிட்-இ-ஆசாம் மருத்துவக் கல்லூரி இல் நிறுவப்பட்டது.
# பகவல்பூர்

## பொருளாதாரம்

பகவல்பூரின் முக்கிய விவசாய பயிர்களாக பருத்தி , கரும்பு , கோதுமை , சூரியகாந்தி விதைகள், கடுகு மற்றும் அரிசி என்பன உற்பத்தி செய்யப்படுகின்றன. பகவல்பூரில் இருந்து மாம்பழங்கள் , நாரத்தைகள், பேரீச்சம் பழங்கள் மற்றும் கொய்யா பழங்கள் என்பன ஏற்றுமதி செய்யப்படும் பழங்களில் சிலவாகும். காய்கறிகளில் வெங்காயம் , தக்காளி , பூக்கோசு , உருளைக்கிழங்கு மற்றும் கேரட் ஆகியன ஏற்றுமதி செய்யப்படுகின்றன. விரிவடைந்துவரும் தொழிற்துறை நகரமாக இருப்பதால் எரி சோடா, பருத்தி வித்து நீக்கல், மாவு ஆலைகள், பழச்சாறுகள், இரும்பு மற்றும் எஃகு உற்பத்தி ஆலைகள், தறிகள், எண்ணெய் ஆலைகள், கோழி தீவனம், சர்க்கரை ஆலைகள், நெசவுத்தொழில் என்பன நடைப்பெறுகின்றன.
# பகவல்பூர்

## புள்ளிவிபரங்கள்

2007 ஆம் ஆண்டில் நகரத்தின் மக்கட் தொகை 1998 ஆம் ஆண்டில் பதிவு செய்யப்பட்ட 403,408 என்ற சனத்தொகையிலிருந்து 798,509 ஆக உயர்ந்துள்ளது என்று மதிப்பிடப்பட்டுள்ளது.
# பகவல்பூர்

## நிர்வாகம்

பகவல்பூர் பஞ்சாபின் ஆறு நகரங்களில் ஒன்றாக அறிவிக்கப்பட்டது. அதன் பாதுகாப்பு பஞ்சாப் பாதுகாப்பான நகரங்கள் ஆணையத்தால் மேம்படுத்தும் திட்டத்திற்காக 5.6 பில்லியன் ரூபாய் ஒதுக்கப்பட்டுள்ளது. இது லாகூர் சேஃப் நகர திட்டத்தின் மாதிரியாக வடிவமைக்கப்பட உள்ளது. இதில் நகரம் முழுவதும் 8,000 சிசிடிவிகேமராக்கள் 12 பில்லியன் ரூபாய் செலவில் நிறுவப்பட உள்ளதாக தெரிவிக்கப்பட்டது.
# பகவல்பூர்

## விளையாட்டு

பகவல் விளையாட்டு மைதானம் என்பது பல்நோக்கு அரங்கமாகும். இது 1955 ஆம் ஆண்டில் பாகிஸ்தானுக்கும் இந்தியாவுக்கும் இடையிலான ஒரு தேர்வு துடுப்பாட்ட போட்டியொன்றை நடத்தியது. நாட்டின் பல்வேறு தேசிய மற்றும் சர்வதேச வளைக்கோற் பந்தாட்ட போட்டிகளுக்குப் பயன்படுத்தப்படும் விளையாட்டரங்கமாக பகவல் விளையாட்டரங்கின் மோட்டியுல்லா மைதானம் காணப்படுகின்றது. துடுப்பாட்ட மைதானத்தைத் தவிர ஒரு உடற்பயிற்சி கூடம் மற்றும் நீச்சல்தடாக வசதியும் இவ்வரங்கில் உள்ளது. பகவல்பூர் வரிப்பந்தாட்ட கழக நிர்வாகத்தின் கீழ் சிறந்த வரிப்பந்தாட்ட திடல்கள் அமைக்கப்பட்டுள்ளன. கால்பந்து மைதானத்தை சுற்றி 2 கிலோமீற்றர் மெதுவோட்ட தடம் அமைக்கப்பட்டுள்ளது.
# வனேடியம் பாசுபேட்டு

**வனேடியம் பாசுப்பேட்டுகள்** *(Vanadium phosphates)* என்பவை VO<sub>x</sub>PO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மங்களாகும். இவற்றினுடைய நீரேற்றுகள் VOxPO4(H2O)n என்ற பொது மூலக்கூற்று வாய்ப்பாட்டால் குறிக்கப்படுகின்றன. இவற்றில் சில சேர்மங்கள் வணிக முறை ஆக்சிசனேற்ற வினைகளில் வினையூக்கிகளாக பயன்படுத்தப்படுகின்றன. வனெடியம் பாசுபேட்டு நீரில் கரையாது. மஞ்சள் நிறத்தில் திண்மாக இது காணப்படும். 1960 ஆம் ஆண்டுகளில் இருந்தே வனேடியம் பாசுப்பேட்டு வினையூக்கிகள் விரிவாக ஆராய்ப்பட்டு வந்துள்ளன. பியூட்டேனை மலேயிக் நீரிலியாக மாற்றுவதில் இவை முக்கியப்பங்கு வகிக்கின்றன.
# வனேடியம் பாசுபேட்டு

## வனேடியம்(V) பாசுப்பேட்டு

VOPO4.2H2O என்ற நீரேற்று வகை வனேடியம் பாசுப்பேட்டு பொதுவாகக் காணப்படும் ஒரு பாசுப்பேட்டு வகையாகும்.
நீரற்ற VOPO4 வகை ஏழு வகையான பல்லுருவத் தோற்றங்களில் காணப்படுகிறது. αI, αII, β, γ, δ, ω, மற்றும் ε. என்ற குறியீடுகளால் இப்பல்லுருவங்கள் அடையாளப்படுத்தப்படுகின்றன . VO என்ற வாய்ப்பாட்டால் அடையாளப்படுத்தப்படும் வனேடைல் குழுவும் (PO43−) என்ற பாசுப்பேட்டு எதிர்மின் அயனியும் சேர்ந்து இப்பல்லுருவ வனேடியம் பாசுப்பேட்டுகளை உருவாக்குகின்றன. மஞ்சள் நிறத்தில் காணப்படும் இத்திண்மங்கள் டையா காந்தப்பண்பைக் கொண்டுள்ளன. ஒருவேளை இவற்றுடன் வனேடியம்(IV) வழிப்பெறுதிகள் கலந்து மாசு அடைந்தாலும் இவை அதே பண்புகளையே வெளிப்படுத்துகின்றன. வனேடியம் பாசுபேட்டு உப்பு மாதிரிகள் எலக்ட்ரான் பாராகாந்த ஒத்திசைவு சமிக்ஞைகளை வெளிப்படுத்துகின்றன. இந்நிறமாலை ஆய்வு மூலம் சோடி சேராத எலக்ட்ரான்களை கண்டறிய முடியும். பாரம்பரியமாக வனேடைல் குழு VO2+ அயனிகளின் வழிப்பெறுதிகளை குறிப்பிட பயன்பட்டாலும் இப்பொருள்களுக்கான வனேடைல் குழு என்பது வனேடியம்(V) ஆக்சோ மற்றும் வனேடியம்(IV) ஆக்சோ மையம் இரண்டும் சேர்ந்த தொகுதியாகும்.
# வனேடியம் பாசுபேட்டு

## VOPO4.2H2O தயாரிப்பு

வனேடியம் பெண்டாக்சைடு தொங்கலையும் பாசுப்பாரிக் அமிலத்தையும் சேர்த்து சூடுபடுத்தினால் வனேடியம் பாசுப்பேட்டு என்ற இருநீரேற்று உருவாகிறது. பிரகாசமான மஞ்சள் நிற திண்மமாக இச்சேர்மம் தனிமைப் படுத்தப்படுகிறது. எக்சு கதிர் படிகவியல் ஆய்வின்படி வனேடியம்(V) மையங்கள் எண்முக வடிவங்களில் நீண்ட பலவீனமான பிணைப்புகளுடன் நீர் ஈந்தணைவிகளைப் பிணைத்துக் காணப்படுகின்றன.
# வனேடியம் பாசுபேட்டு

## VOPO4.2H2O வினைகள்

VOPO4.2H2O உடன் ஆல்ககால்களை சேர்த்து ஒடுக்க வினைக்கு உட்படுத்தினால் வனேடியம் (IV) பாசுப்பேட்டு உப்புகள் உருவாகின்றன.
# வனேடியம் பாசுபேட்டு

## VOPO4.2H2O பயன்

வனேடியம் பாசுப்பேட்டு சேர்மங்கள் கரிம வேதியியலில் முக்கியமான வினையூக்கிகளாகப் பயன்படுகின்றன. பியூட்டேனை ஆக்சிசனேற்றம் செய்து மலேயிக் நீரிலி தயாரிக்கும் கரிம வேதியியல் வினையில் இவை வினையை வினையூக்கம் செய்கின்றன. VO(HPO4).0.5H2O சேர்மத்தை பைரோபாசுப்பேட்டாக (VO)2(P2O7) மாற்றுவதுதான் இவ்வினையூக்கிகளை செயலூக்கம் அடையச்செய்யும் முக்கியப் படிநிலையாகும். சி.ஏ.எசு எண் #58834-75-6 என்ற் குறியீட்டால் அடையாளம் காணப்படும் இப்பொருள் வனேடைல் பைரோபாசுப்பேட்டு என்றும் வனேடியம் ஆக்சைடு பைரோபாசுப்பேட்டு என்றும் அழைக்கப்படுகிறது.
# வனேடியம் பாசுபேட்டு

## வனேடியம்(IV) பாசுப்பேட்டு

வனேடியம்(IV) பாசுப்பேட்டுகள் பல எண்ணிக்கையில் அறியப்படுகின்றன. இவை குறிப்பாக நீல நிறத்தில் காணப்படுகின்றன. இவ்வகை இன்ங்களில் பாசுப்பேட்டு எதிர்மின் அயனி தனியாக அல்லது இரட்டையாக புரோட்டானேற்றம் அடைந்துள்ளது. ஐதரசன் பாசுப்பேட்டு, ஈரைதரசன் பாசுப்பேட்டு VOHPO4.4H2O மற்றும் VO(HPO4).0.5H2O உள்ளிட்ட சேர்மங்கள் இதற்கு எடுத்துக்காட்டுகளாகும்.
# வனேடியம் பாசுபேட்டு

## வனேடியம்(III) பாசுப்பேட்டு

ஆக்சோ ஈந்தணைவிகள் இல்லாத வனேடியம் பாசுப்பேட்டுகள் VPO4•H2O மற்றும் VPO4•2H2O என்ற வாய்ப்பாடுகளால் குறிக்கப்படுகின்றன. ஒற்றை நீரேற்று சேர்மம் MgSO4•H2O கட்டமைப்பை ஒத்த அமைப்பைக் கொண்டுள்ளது. நீரேறிய அலுமினியம் பாசுப்பேட்டின் கட்டமைப்பை இவ்வொற்றை நீரேற்று ஏற்றுக் கொள்கிறது.
# கர்மவிபங்கா அருங்காட்சியகம், போரோபுதூர்

**கர்மவிபங்கா அருங்காட்சியகம்** (**Museum Karmawibhangga**) இந்தோனேசியாவின் மத்திய ஜாவா பகுதியில் போரோபுதூர் தொல்பொருள் பூங்கா எல்லைக்குள் அமைந்துள்ள தொல்பொருள் அருங்காட்சியகம் ஆகும். இது **போரோபுதூர்** **அருங்காட்சியகம்** என்றும் அழைக்கப்படுகிறது. இது இந்தோனேசியாவின் மாகேலாங் ரீஜென்சி என்னுமிடத்தில் உள்ள 8 ஆம் நூற்றாண்டைச் சேர்ந்த போரோபுதூர் புத்த நினைவுச்சின்னத்திற்கு வடக்கே சில நூறு மீட்டர் தொலைவில் அமைந்துள்ள ஒரு தொல்பொருள் அருங்காட்சியகமாகும் . போரோபுதூரின் மறைக்கப்பட்ட பாதம் என்னுமிடத்தில் செதுக்கப்பட்ட *கர்மவிபங்கா* புடைப்புச் சிற்பங்கள் இங்கு இடம் பெற்றுள்ளன. பிரித்து எடுக்கப்பட்ட சில போரோபுதூர் கற்கள், போரோபுதூர் மற்றும் மத்திய ஜாவாவைச் சுற்றி அமைந்துள்ள இடங்களிலிருந்து கண்டுபிடிக்கப்பட்ட இங்கு காணப்படுகின்றன. இந்த அருங்காட்சியகத்தில் போரோபுதூர் கட்டிடக்கலை மற்றும் கட்டமைப்பைக் கொண்ட தொல்பொருள் கலைப்பொருட்கள் காணப்படுகின்றன. யுனெஸ்கோ வழிகாட்டுதலின் கீழ் 1975 மற்றும் 1982 ஆம் ஆண்டுகளுக்கு இடையில் நடத்தப்பட்ட மறுசீரமைப்பு திட்டத்தின் கீழான ஆவணங்களும் காட்சிப்படுத்தப்பட்டுள்ளன. இந்த அருங்காட்சியகம் பாரம்பரிய ஜாவானீஸ் கட்டிடக்கலையில் கட்டப்பட்டதாகும் : *பெண்டோபோ* பெவிலியன் கொண்ட *ஜாக்லோ* வீடு. 1983 ஆம் ஆண்டில் திறந்து வைக்கப்பட்ட போரோபுதூர் தொல்பொருள் பூங்காவிற்குள் இந்த அருங்காட்சியகம் ஒருங்கிணைந்த வகையில் அமைந்துள்ளது.  
போரோபுதூர் தொல்பொருள் வளாகத்திற்குள் அமைந்துள்ளது, கர்மவிபங்கா அருங்காட்சியகத்தின் மேற்குப் பக்கத்தில், சமுத்ர ரக்சா அருங்காட்சியகம் உள்ளது. அதில் போரோபுதூர் கப்பல் காட்சிப்படுத்தப்பட்டுள்ளது. போரோபுதூர் தொல்பொருள் பூங்காவின் நுழைவுச்சீட்டின் அனுமதியோடு கொண்டு பார்வையாளர்கள் இந்த இரண்டு அருங்காட்சியகங்களையும் பார்வையிடலாம்.
# கர்மவிபங்கா அருங்காட்சியகம், போரோபுதூர்

## காட்சிப்பொருள்கள்

இந்த அருங்காட்சியகம் போரோபுதூர் தொல்பொருள் பூங்காவிற்குள் ஒருங்கிணைந்த பகுதியாக கட்டப்பட்டதாகும்.
# கர்மவிபங்கா அருங்காட்சியகம், போரோபுதூர்

## காட்சிப்பொருள்கள்

### கர்மவிபங்கா புடைப்புச்சிற்பங்கள்

போரோபுதூரின் அடிப்படை நிலையில் பௌத்த கருத்தாக்கத்தின் மூன்று மண்டலங்களில் முதலாவது விளக்கப்பட்டுள்ளது; *காமதாது* அல்லது "ஆசை சாம்ராஜ்யம் ". எனப்படுகின்ற இந்த சிற்பத்தொடர் மகாகர்மவிபங்கா அல்லது கர்மவிபங்கா என அழைக்கப்படுகின்ற ஆசை சாம்ராஜ்யத்தினை வெளிப்படுத்துவதாக அமைந்துள்ளது.  
பிற ஒழுக்கக்கேடான சித்தரிப்புகளுடன் திருட்டு, கொலை, கற்பழிப்பு, கருக்கலைப்பு மற்றும் சித்திரவதை ஆகியவற்றின் சித்தரிப்புகளும் காணப்படுகின்றன. இந்த செயல்களின் நேரடி அல்லது மறைமுக முடிவானது ஒரு கொடூரமான மரணத்திற்குப் பிந்தைய வாழ்க்கை என்பது இதன்மூலம் சுட்டப்பட்டுள்ளது. நரகத்தின் சித்தரிப்பில் உடல்களை ரம்பத்தைக் கொண்டு வெட்டுதல், எரியும் உடல்கள் மற்றும் சூடான சங்கிலிகளால் பிணைக்கப்பட்டிருத்தல் ஆகியவை அடங்கும். போற்றுதலுக்குரியவனவும் இதில் சித்தரிக்கப்பட்டுள்ளன. அவற்றுள் தொண்டு செய்தல் மற்றும் சரணாலயங்களில் யாத்திரை செல்லல் போன்றவை அடங்கும். மேலும், இணைந்து பணிகளை மேற்கொள்ளல், விவசாய முறைகள் மற்றும் திட்டமிட்ட பெற்றோர் நிலை உள்ளிட்டவையும் காணப்படுகின்றன. நரகத்தின் வலிகள் மற்றும் சொர்க்கத்தின் இன்பம் ஆகியவையும் இவற்றில் விளக்கப்பட்டுள்ளன. *சம்சாரம்* (பிறப்பு மற்றும் இறப்பின் முடிவற்ற சுழற்சி) பற்றிய விளக்கத்துடன் முழுமையான அன்றாட வாழ்க்கையின் காட்சிகளும் சித்தரிக்கப்பட்டுள்ளன. சிலவற்றில் கல்வெட்டுகள் உள்ளன, அவை செதுக்குபவர்களுக்கு கூறப்படுகின்ற அறிவுறுத்தல்கள் போல அமைந்துள்ளன. சில சிற்பங்கள் முடிக்கப்படா நிலையில் அமைந்துள்ளன. மேலும் இது கோவில் கட்டி முடிக்கப்படுவதற்கு முன்னர் கூடுதல் தளம் சேர்க்கப்பட்டது என்ற கோட்பாட்டினை உணர்த்தும் வகையில் அமைந்துள்ளது.  
எவ்வாறாயினும், போரோபுதூரின் இந்த 'மறைக்கப்பட்ட பாதம்' என்பது நேர்த்தியான புடைப்புச்சிற்பமாக உள்ளது. அது கூடுதல் இணைப்பால் மூடப்பட்டுள்ளது. இருப்பினும், இதற்கான நோக்கம் ஒரு மர்மமாகவே அமைந்துள்ளது. விரிவான தளம் விரிவான மற்றும் நுணுக்கமான வடிவமைப்பு மற்றும் அழகியல் மற்றும் மதக் கருத்துகளை உள்ளடக்கிய நிலையில் இவை கட்டப்பட்டுள்ளன. பார்வையாளர்கள் காணக்கூடிய வகையில் அமைந்துள்ள தென்கிழக்கு மூலையைத் தவிர, மற்றவை கீழ்ப்பகுதியில் அமைந்துள்ளன. அவற்றைக் காண முடியாது. 1890ஆம் ஆண்டில் மறைக்கப்பட்ட பாத கீழ்த் தளத்தில் உள்ள பகுதி பிரித்தெடுக்கப்படும்போது அவற்றை காசியன் செபாஸ் புகைப்படம் எடுத்தார். இந்த புகைப்படங்கள் இந்த அருங்காட்சியகத்தில் காட்சிக்கு வைக்கப்பட்டுள்ளன. இது 20 ஆம் நூற்றாண்டின் ஆரம்பத்தில் மறுசீரமைப்புப் பணிகளின்போது முதன்மையான ஸ்தூபியில் கண்டுபிடிக்கப்பட்டதாக நம்பப்படுகிறது. எனினும் இன்று இந்த கருத்து மிகவும் சந்தேகத்திற்கு இடமானதாகக் கருதப்படுகிறது.
# கர்மவிபங்கா அருங்காட்சியகம், போரோபுதூர்

## காட்சிப்பொருள்கள்

### போரோபுதூர் மறுசீரமைப்பு

1975 மற்றும் 1982 ஆம் ஆண்டுகளுக்கு இடையில் யுனெஸ்கோ தலைமையிலான போரோபுதூர் மறுசீரமைப்பு திட்டத்தின்கீழ் வரலாறு மற்றும் ஆவணங்களை இந்த அருங்காட்சியகத்தில் காட்சிப்படுத்தப்பட்டுள்ளன.
# வாட் பூ, லாவோஸ்

வாட் பூ (ஆங்கிலம்: Vat Phou) என்பது தெற்கு லாவோஸில் உள்ள பாழடைந்த கெமர் இந்து கோயில் வளாகமாகும். இது சம்பாசக் மாகாணத்தின் மேக்கொங் ஆற்றிலிருந்து 6 கிலோமீட்டர் (3.7 மைல்) தொலைவில் உள்ள போ காவோ மலையின் அடிவாரத்தில் உள்ளது. 5 ஆம் நூற்றாண்டின் முற்பகுதியில் இந்த இடத்தில் ஒரு கோயில் இருந்தது, ஆனால் எஞ்சியிருக்கும் கட்டமைப்புகள் 11 முதல் 13 ஆம் நூற்றாண்டிலிருந்து காணப்படுகின்றன. இது ஒரு தனித்துவமான கட்டமைப்பைக் கொண்டுள்ளது: இதன் கூறுகள் அதன் சன்னதிக்கு இட்டுச் செல்கின்றன, அங்கு சிவபெருமானின் ஒரு லிங்க த்தின் மீது நீரூற்றுவது சிறப்பாகும். இந்த தளம் பின்னர் தேரவாத பௌத்த வழிபாட்டின் மையமாக மாறியது, அது இன்றும் உள்ளது.
# வாட் பூ, லாவோஸ்

## வரலாறு

வாட் பூ ஆரம்பத்தில் ஸ்ரேஸ்தாபுரா நகரத்துடன் தொடர்புடையது, இது லிங்காபர்வதா மலைக்கு நேரடியாக கிழக்கே மீகாங்கின் கரையில் அமைந்துள்ளது (இப்போது போ காவ் என்று அழைக்கப்படுகிறது). ஐந்தாம் நூற்றாண்டின் பிற்பகுதியில், நகரம் ஒரு ராச்சியத்தின் தலைநகராக இருந்தது, இது நூல்கள் மற்றும் கல்வெட்டுகள் சென்லா இராச்சியம் மற்றும் சம்பாவுடன் இணைகின்றன. மலையின் முதல் கட்டமைப்பு இந்த காலத்தில் கட்டப்பட்டது. இந்த மலையின் உச்சியில் உள்ள லிங்கம் வடிவம்ஆன்மீக முக்கியத்துவத்தைப் பெற்றது. ஆகவே, இந்த மலையே சிவனின் வீடாகவும், நதி கடல் அல்லது கங்கையை குறிக்கும் எனவும் கருதப்படுகிறது. இந்த கோயில் இயற்கையாகவே சிவனுக்கு அர்ப்பணிக்கப்பட்டது, அதே நேரத்தில் கோயிலுக்கு பின்னால் உள்ள நீரூற்றில் இருக்கும் தண்ணீர் புனிதமாக கருதப்படுகிறது.  
தென்மேற்கில் அங்கோரை மையமாகக் கொண்ட கெமர் பேரரசின் ஒரு பகுதியாக வாட் பூ இருந்தது, குறைந்தது 10 ஆம் நூற்றாண்டின் ஆரம்பத்தில் முதலாம் யாசோவர்மனின் ஆட்சியின் ஆரம்பத்தில். கோயிலுக்கு நேரடியாக தெற்கே அங்கோரியன் காலத்தில் ஸ்ரேஸ்தபுரா இருந்தது. பிற்காலத்தில், அசல் கட்டிடங்கள் மாற்றப்பட்டன, சில கல் தொகுதிகளை மீண்டும் பயன்படுத்தின; இப்போது காணப்படும் இந்த கோயில் முதன்மையாக 11 ஆம் நூற்றாண்டின் கோ கெர் மற்றும் பாபூன் காலங்களில் கட்டப்பட்டது. அடுத்த இரண்டு நூற்றாண்டுகளில் சிறிய மாற்றங்கள் செய்யப்பட்டன, கோயில், பேரரசில் இருந்ததைப் போலவே, தேராவத பௌத்த்த பயன்பாட்டிற்கு மாற்றப்பட்டது.  
இந்த பகுதி லாவோவின் கட்டுப்பாட்டிற்கு வந்தபின் இது தொடர்ந்தது, மேலும் ஒவ்வொரு பிப்ரவரியிலும் ஒரு திருவிழா நடைபெறுகிறது. பாதையில் எல்லை இடுகைகளை மீட்டெடுப்பதைத் தவிர, சிறிய மறுசீரமைப்பு பணிகள் செய்யப்பட்டுள்ளன. வாட் பூ 2001 இல் உலக பாரம்பரிய தளமாக அறிவிக்கப்பட்டுள்ளது.
# வாட் பூ, லாவோஸ்

## தளம்

பெரும்பாலான கெமர் கோயில்களைப் போலவே, வாட் பூ கிழக்கு நோக்கியும் உள்ளது. பாரேக்கள் ( நீர்த்தேக்கங்கள் ) உட்பட, இது நதியின் மூலத்திலிருந்து 1.4 கிலோமீட்டர் (0.87 மைல்) கிழக்கே, மலையின் 100 மீட்டர் (330 அடி) குன்றின் அடிவாரம் வரை நீண்டுள்ளது. கோயிலுக்கு கிழக்கே 6 கிலோமீட்டர் (3.7 மைல்), மீகாங்கின் மேற்குக் கரையில், நகரம் அமைந்துள்ளது, அதே நேரத்தில் கோயிலிலிருந்து தெற்கே ஒரு சாலை மற்ற கோயில்களுக்கும், இறுதியில் அங்கோர் நகரத்திற்கும் செல்கிறது.
# வாட் பூ, லாவோஸ்

## வருகை

இன்று இந்த இடம் பொதுமக்களுக்கு மத நடவடிக்கைகள் மற்றும் சுற்றுலா பயணிகளுக்களின் வருகைகளுக்காக திறக்கப்பட்டுள்ளது.  
சிவன், விஷ்ணு மற்றும் நந்தின் சிலைகள், பௌத்த சிலைகள் போன்ற பல நூற்றாண்டுகளின் கலைப்பொருட்கள் கோயில் வளாகத்தில் அமைந்துள்ள ஒரு அருங்காட்சியகத்தை இந்த தளம் கொண்டுள்ளது. அருங்காட்சியக கட்டிடம் நிலத்தடி தளத்தை பார்வையாளர்கள் பார்வையிடுவது ஒரு குறிப்பிட்ட அளவிற்கு மட்டுப்படுத்தப்பட்டுள்ளது.
# இந்தியா–தாய்லாந்து உறவுகள்

**'இந்தியா–தாய்லாந்து உறவுகள்**' (India-Thailand Relations) என்பது இந்தியா மற்றும் தாய்லாந்து நாடுகளுக்கு இடையே ஏற்பட்ட உறவைப் பற்றி குறிப்பிடுகிறது.  
இந்தியா சுதந்திரம் பெற்ற உடனேயே 1947 ஆம் ஆண்டில் **இந்தியாவிற்கும் தாய்லாந்திற்கும் இடையில் இராஜதந்திர உறவுகள்** நிறுவப்பட்டன. இந்தியா தாய்லாந்துடன் நீண்ட கடல் எல்லையைப் பகிர்ந்து கொள்கிறது. இந்தியாவின் அந்தமான் மற்றும் நிக்கோபார் தீவுகள் அந்தமான் கடலுடன் தாய்லாந்தின் கடல் எல்லையைப் பகிர்ந்து கொள்கின்றன. 2001 ஆம் ஆண்டிலிருந்து கடந்த சில ஆண்டுகளில் வளர்ந்து வரும் அரவணைப்பு, பொருளாதார மற்றும் வணிக ரீதியான தொடர்புகள் அதிகரித்தல், இருபுறமும் உயர்மட்ட வருகைகளைப் பரிமாறிக்கொள்வது மற்றும் பல்வேறு ஒப்பந்தங்களில் கையெழுத்திடுவது போன்றவை இவ்விரு நாடுகளிடையே உறவுகள் மேலும் தீவிரமடைய வழிவகுத்தது.
# இந்தியா–தாய்லாந்து உறவுகள்

## பன்னாட்டு மன்றங்களுடன் ஒத்துழைப்பு

தாய்லாந்து மற்றும் இந்திய நாடுகளின் ஒத்துழைப்பு, இந்தியாவின் உரையாடல் கூட்டாண்மை ஏசியான், ஆசியான் பிராந்திய பேரவை (ARF), மற்றும் கிழக்கு ஆசிய உச்சிமாநாட்டில், துணை பிராந்திய தொகுத்தல் வங்காள விரிகுடா பல்துறை தொழில்நுட்ப பொருளாதார கூட்டுறவிற்கான முன்னெடுப்பு (BIMSTEC) வங்காளம், இந்தியா, இலங்கை, தாய்லாந்து, மியான்மர், நேபால் மற்றும் சம்பந்தப்பட்ட பூட்டான், மற்றும் தாய்லாந்து, மியான்மர் மற்றும் இந்தியாவுடன் முத்தரப்பு போக்குவரத்து இணைப்புகள் போன்ற பல்வேறு பன்னாட்டு மன்றங்களில் ஒத்துழைக்கின்றன. இந்தியா 2002 இல் தாய்லாந்தால் தொடங்கப்பட்ட ஆசிய ஒத்துழைப்பு உரையாடல் (ஏசிடி) மற்றும் ஆறு நாடுகளின் குழுவான மீகாங்-கங்கா ஒத்துழைப்பு (எம்ஜிசி) ஆகியவற்றில் உறுப்பினராக உள்ளது.
# இந்தியா–தாய்லாந்து உறவுகள்

## தூதரகம்

இந்தியாவில் தாய் தூதரகம் புதுதில்லியில் அமைந்துள்ளது, மும்பை, கொல்கத்தா மற்றும் சென்னையில் மூன்று தூதரகங்கள் உள்ளன. இந்தியா தனது தூதரகத்தை பாங்காக்கிலும், ஒரு துணைத் தூதரகத்தை சியாங் மாய் நகரத்தில் வைத்திருக்கிறது.
# இந்தியா–தாய்லாந்து உறவுகள்

## இந்தியா-தாய்லாந்து கலாச்சாரம்

மேலும், இந்தியாவும் தாய்லாந்தும் பல நூற்றாண்டுகளாக கலாச்சார ரீதியாக இணைக்கப்பட்டுள்ளன, தாய் கலாச்சாரத்தில் இந்தியா ஆழமான தாக்கத்தை ஏற்படுத்தியுள்ளது. இந்தியாவின் பழமையான மொழியான சமஸ்கிருதத்திலிருந்து பெறப்பட்ட சொற்கள் தாய் மொழியில் கணிசமான அளவில் உள்ளன.இந்தியாவில் பழமையான பாலி மொழி மகத நாட்டின் மொழியாக இருந்தது. மற்றும் இது, தேரவாத பௌத்தத்தின்,ஊடகம் ஆகும். தாய் சொல்லகராதி மற்றொரு முக்கியமான வேராக இருக்கிறது. தாய்லாந்தின் முக்கிய மதமான பௌத்தம் இந்தியாவிலிருந்து தோன்றியது. ராமாயணத்தின் இந்து கதை தாய்லாந்து முழுவதும் ராமகீன் என்ற பெயரில் நன்கு அறியப்பட்டிருக்கிறது.
# இந்தியா–தாய்லாந்து உறவுகள்

## சமீபத்திய முன்னேற்றங்கள்

இந்தியப் பிரதம மந்திரி டாக்டர் மன்மோகன் சிங்கின் அழைப்பின் பேரில் தாய்லாந்தின் பிரதம மந்திரி அபிசித் வெஜ்ஜீவா, 2011 ஏப்ரல் 4-5 தேதிகளில் இந்தியாவிற்கு விஜயம் செய்தார். ஆசியான்-இந்தியா, பிம்ஸ்டெக் மற்றும் எம்.ஜி.சி ஆகிய இருதரப்பு மற்றும் பிராந்திய கட்டமைப்பின் மூலம் வர்த்தக மற்றும் பொருளாதாரத்தின் கலாச்சார தொடர்பு, இணைப்பு மற்றும் வர்த்தக மற்றும் பொருளாதாரத்தை அதிகரிக்க இரு தலைவர்களும் ஒப்புக்கொண்டனர். இரு நாடுகளுக்கிடையிலான வர்த்தகத்தை அதன் 2010 ஆம் ஆண்டின் 6.7 பில்லியன் டாலரிலிருந்து 2014 இல் இரு மடங்காக உயர்த்தவும் முடிவு செய்யப்பட்டது.
# இந்தியா–தாய்லாந்து உறவுகள்

## சமீபத்திய முன்னேற்றங்கள்

### ஒப்பந்தங்கள்

இந்திய குடியரசு தினத்தின் முதன்மை விருந்தினராக பிரதமர் யிங்லக் ஷினாவத்ரா 2012 ஜனவரியில் ஒரு மாநில விஜயத்தை மேற்கொண்டார். இது இரு நாடுகளுக்கும் இடையிலான நல்ல உறவின் குறிப்பிடத்தக்க அறிகுறியாகும். வருகையின் விளைவாக, தண்டிக்கப்பட்ட நபரை மாற்றுவதற்கான ஒப்பந்தம் உட்பட 6 இருதரப்பு ஒப்பந்தங்கள் கையெழுத்திடப்பட்டன.  
இருதரப்பு பாதுகாப்பு ஒத்துழைப்புக்கு ஒரு பெரிய ஊக்கமாக, இந்தியாவும் தாய்லாந்தும் 30/05/2013 அன்று ஒப்படைப்பு ஒப்பந்தத்தில் கையெழுத்திட்டன. பயங்கரவாதம், நாடுகடந்த குற்றங்கள் மற்றும் பொருளாதார குற்றங்களில் ஈடுபட்டவர்கள் உட்பட தப்பியோடிய குற்றவாளிகளை ஒப்படைக்க கோருவதற்கான சட்ட கட்டமைப்பை இந்த ஒப்பந்தம் வழங்குகிறது. தப்பியோடியவர்களை ஒப்படைப்பதை துரிதப்படுத்த இரு நாடுகளுக்கும் இது உதவும். இரு சட்ட ஒத்துழைப்புக்கு உறுதியான சட்ட அடிப்படையை வழங்குவதன் மூலம் இரண்டு சட்ட அமலாக்க நிறுவனங்களுக்கிடையிலான உறவை இது மேலும் வலுப்படுத்தும் என்று இந்த ஒப்பந்தம் கூறியுள்ளது.  
இந்தியாவின் நிதி புலனாய்வு பிரிவு மற்றும் தாய்லாந்தின் பணமோசடி தடுப்பு அமைப்பு, பணமோசடி மற்றும் பயங்கரவாத நிதியுதவி தொடர்பான உளவுத்துறை பரிமாற்றத்தில் ஒத்துழைப்பு குறித்து புரிந்துணர்வு ஒப்பந்தத்தில் கையெழுத்தானது. பணமோசடி மற்றும் பணமோசடி மற்றும் பயங்கரவாத நிதியுதவி தொடர்பான குற்றச் செயல்கள் என சந்தேகிக்கப்படும் நபர்களின் விசாரணையில் இந்த புரிந்துணர்வு ஒப்பந்தம் ஒத்துழைப்பை எளிதாக்கும். புரிந்துணர்வு ஒப்பந்தம் இதுபோன்ற பிரச்சினைகள் குறித்த தகவல்களைத் திரட்டவும், அபிவிருத்தி செய்யவும், பகுப்பாய்வு செய்யவும் பரிமாறிக்கொள்ளவும் முயல்கிறது.
# இந்தியா–தாய்லாந்து உறவுகள்

## சமீபத்திய முன்னேற்றங்கள்

### இந்தோ-தாய் பரிமாற்ற திட்டம்

கூடுதலாக, புது தில்லி மற்றும் பாங்காக் பொருளாதார, அறிவியல், கல்வி, தொழில்நுட்ப மற்றும் கலாச்சார உறவுகளை மேம்படுத்த இந்தோ-தாய் பரிமாற்ற திட்டத்தை மேற்கொள்ள ஒப்புக்கொண்டன. இரு தலைவர்களும் விவரித்தபடி, இன்றைய அர்த்தமுள்ள மற்றும் உற்பத்தி விவாதங்கள் இரு நாடுகளுக்கிடையேயான விரிவான மற்றும் சீரான சுதந்திர வர்த்தக உடன்படிக்கையை விரைவாக அனுமதிப்பதன் அவசியத்தையும், பாதுகாப்பு, கல்வி, இடம் மற்றும் மக்கள் தொடர்புகளுக்கு அதிக ஒத்துழைப்பையும் கோடிட்டுக் காட்டியுள்ளன. இரு நாடுகளும் பரஸ்பர ஆர்வமுள்ள பகுதிகளில் பாதுகாப்பு, தொழில் ஒத்துழைப்பைத் தொடர ஒப்புக்கொண்டன. பாதுகாப்பு ஒத்துழைப்பு தொடர்பான கூட்டு செயற்குழு மூலம் ஒத்துழைப்பு ஆழமடைவதையும் தலைவர்கள் வரவேற்றனர். மொத்தத்தில், இரு நாடுகளுக்கும் இடையே ஏழு ஒப்பந்தங்கள் கையெழுத்தானது.
# இந்தியா–தாய்லாந்து உறவுகள்

## சமீபத்திய முன்னேற்றங்கள்

### பாதுகாப்பு ஒத்துழைப்பு

ஒட்டுமொத்த பாதுகாப்பு உறவு ஒப்பீட்டளவில் வளர்ச்சியடையாதது. கம்போடியாவில் இருந்து உருவாகும் ஆயுதங்களுக்கான விநியோக பாதையாக தாய்லாந்தைப் பயன்படுத்தும் இந்திய பிரிவினைவாதிகளுக்கு எதிராக தாய்லாந்து அதிகாரிகள் நடவடிக்கை எடுத்ததற்கு ஈடாக தெற்கு தாய்லாந்தில் இஸ்லாமிய பிரிவினைவாதிகளை எதிர்த்துப் போராட இந்தியா தாய்லாந்துக்கு உதவி வழங்கியுள்ளது. 2006 ஆம் ஆண்டு முதல், இந்திய மற்றும் தாய் கடற்படைகளும் அந்தமான் கடலில் குறியீட்டு "ஒருங்கிணைந்த ரோந்துகளை" நடத்தியுள்ளன. பாதுகாப்பு ஒத்துழைப்பு தொடர்பான புரிந்துணர்வு ஒப்பந்தம் 2012 ஜனவரியில் கையெழுத்திடப்பட்டது மற்றும் வருடாந்திர பாதுகாப்பு உரையாடல் நிறுவப்பட்டுள்ளது. இருப்பினும், தாய்லாந்தின் அரசியல் ஸ்திரமின்மை மற்றும் அதன் வரையறுக்கப்பட்ட கடற்படை திறன்களால் நெருக்கமான பாதுகாப்பு ஒத்துழைப்பு மட்டுப்படுத்தப்படலாம்.
# இந்தியா–தாய்லாந்து உறவுகள்

## இந்தியா-தாய்லாந்து கடல் எல்லை

இந்தியாவும் தாய்லாந்தும் வங்காள விரிகுடாவில் கடல் எல்லையை பகிர்ந்து கொள்கின்றன.
# இலுவாங் பிரபாங் மாகாணம், லாவோஸ்

**இலுவாங் பிரபாங் மாகாணம்** ( ஆங்கிலம்:**Luang Prabang** ) என்பது லாவோஸில் உள்ள ஒரு மாகாணம். இது நாட்டின் வடக்கே அமைந்துள்ளது. அதே பெயரின் தலைநகரான இலுவாங் பிரபாங் 13 முதல் 16 ஆம் நூற்றாண்டுகளில் இலேன் சாங் இராச்சியத்தின் தலைநகராக இருந்தது. இது 1995 முதல் யுனெஸ்கோவால்<nowiki/>தனித்துவமான கட்டடக்கலை, மத மற்றும் கலாச்சார பாரம்பரியங்களுக்கான உலக பாரம்பரிய தளமாக பட்டியலிடப்பட்டுள்ளது, இது 19 மற்றும் 20 ஆம் நூற்றாண்டுகளில் பிரெஞ்சு காலனித்துவ தாக்கங்கள் உட்பட பல நூற்றாண்டுகளில் கிராமப்புற மற்றும் நகர்ப்புற வளர்ச்சிகளின் கலவையாகும். இந்த மாகாணத்தில் 12 மாவட்டங்கள் உள்ளன. அரண்மனை, தலைநகரில் உள்ள தேசிய அருங்காட்சியகம் ஆகியவை முக்கியமான தளங்கள் ஆகும். மாகாணத்தில் குறிப்பிடத்தக்க கோயில்களும் உள்ளன. லாவோ புத்தாண்டு ஏப்ரல் மாதத்தில் தி பன் பை மாய் என்ற பெயரில் கொண்டாடப்படுகிறது.
# இலுவாங் பிரபாங் மாகாணம், லாவோஸ்

## நிலவியல்

லாவோஸ் மாகாணங்களில் ஒன்றான லுவாங் பிரபாங் மாகாணம் 16,875 சதுர கிலோமீட்டர் (6,515 சதுர மைல்) பரப்பளவைக் கொண்டுள்ளது. இந்த மாகாணம் வடக்கே போங்சாலி மாகாணம், வடகிழக்கில் வியட்நாம், கிழக்கே கவுபான் மாகாணம், தென்கிழக்கில் சியாங்கௌவாங் மாகாணம், தெற்கே வியஞ்சான் மாகாணம், தென்மேற்கில் சைக்னபௌலி மாகாணம் மற்றும் மேற்கில் ஓடோம்க்சே மாகாணம் ஆகிய எல்லைகளைக் கொண்டுள்ளது.  
மாகாண தலைநகரம் மற்றும் இராச்சியத்தின் பழைய பகுதி, லுவாங் பிரபாங் நகரம், பாங்காக் ஏர்வேஸ், லாவோ ஏர்லைன்ஸ் அல்லது வியட்நாம் ஏர்லைன்ஸ் வழியாக லுவாங் பிரபாங் சர்வதேச விமான நிலையம் சேவை செய்கிறது. தலைநகர் ஒரு குறுகிய தீபகற்பத்தில் அமைந்துள்ளது. இது உள்ளூர் லாவோ பௌத்தர்களுக்கும், மேலும் அடிக்கடி வரும் சுற்றுலாப் பயணிகளுக்கும் ஆன்மீகத் தளமாகும். தீபகற்பத்தின் மையத்தில் ஒரு மலை,ஒன்று உள்ளது. இது உயரம் கொண்டது; ஒரு செங்குத்தான படிக்கட்டு கொண்ட ஒரு சன்னதி ஒன்று அமைந்துள்ளது.
# இலுவாங் பிரபாங் மாகாணம், லாவோஸ்

## புள்ளி விவரங்கள்

மார்ச் 2005 மக்கள் தொகை கணக்கெடுப்பின்படி மாகாணத்தின் மக்கள் தொகை 407,012 என்ற அளவு கொண்டது.
# இலுவாங் பிரபாங் மாகாணம், லாவோஸ்

## பொருளாதாரம்

ஓக்பாப்டோக் என்ற நெசவு மையம் மற்றும் துணிகளின் கண்காட்சி இலுவாங் பிரபாங்கில் அமைந்துள்ளது. இது துணி மற்றும் கைவினைப்பொருட்களை வடிவமைத்து உற்பத்தி செய்கிறது. இது லாவோ மகளிர் சங்கம் மற்றும் கைவினைஞர்களின் பிற கிராமப்புற சமூகங்களின் பங்காளியாக நிறுவப்பட்டது. ஓக்பாப்டோக் கிட்டத்தட்ட 200 பேருக்கு வேலை வழங்குகிறது.
# இலுவாங் பிரபாங் மாகாணம், லாவோஸ்

## அடையாளங்கள்

இலுவாங் பிரபாங்கின் தலைநகரம் மாகாணத்தின் மிகவும் குறிப்பிடத்தக்க அடையாளமாகும், இது 1995 இல் உலக பாரம்பரிய தளமாக மாறியது. ஒரு புராணத்தின் படி, புத்தர் இந்த இடத்தை பார்வையிட்டதாகவும், இது ஒரு வளமான மற்றும் வளமான நகரமாக மாறும் என்று கணித்தார் என்றும் நம்பப்படுகிறது. அடுத்த நூற்றாண்டுகளில் தான் இது லான் சாங் இராச்சியத்தின் தலைநகராகவும்,பௌத்த மதத்தின் மையமாகவும் மாறியது. கோயில்களுக்கும் மடங்களுக்கும் இடையில் அரச நிர்வாக வளாகங்களுடன் நகரம் வளர்ந்தது.  
1904 ஆம் ஆண்டில் கட்டப்பட்ட தேசிய அருங்காட்சியகத்தில், நுழைவு மண்டபத்தில் அரச மத கலைப்பொருட்கள் மற்றும் சந்திரனில் இருந்து வந்த ஒரு பாறை ஆகியவை உள்ளன. 14 ஆம் நூற்றாண்டின் தங்க பிரா பேங் என்பது அதன் பெயரை மாகாணத்திற்கு வழங்கியுள்ளது.
# இலுவாங் பிரபாங் மாகாணம், லாவோஸ்

## கலாச்சாரம்

லாவோ புத்தாண்டைக் கொண்டாடுவதற்காக ஏப்ரல் மாதத்தில் பன் பை மாய் திருவிழா நடைபெறுகிறது. இந்த கொண்டாட்டத்தில் வாட் கோ சியாங் கடந்து செல்லும் தக் பேட், துறவிகளின் பிச்சையெடுக்கும் ஊர்வலம் ஆகியவை அடங்கும். லாவோ பாலே மாகாண தலைநகரில் உள்ள அரண்மனை மைதானத்தில் உள்ள புரோலாக்-பிரலம் என்ற நிகழ்ச்சி நடக்கிறது.
# லாவோஸின் பொருளாதாரம்

**லாவோஸின் பொருளாதாரம் (ஆங்கிலம்:** Economy of Laos) என்பது வேகமாக வளர்ந்து வரும் குறைந்த நடுத்தர வருமானத்தை வளர்ந்து வரும் பொருளாதாரமாகும் . மீதமுள்ள ஐந்து சோசலிச நாடுகளில் ஒன்றாக இருப்பதால், லாவோ பொருளாதார மாதிரியானது சீன மற்றும் வியட்நாமிய சோசலிச-சார்ந்த சந்தை பொருளாதாரங்களை ஒத்திருக்கிறது, அதிக அளவில் அரசு உரிமையை இணைப்பதன் மூலம் சந்தை அடிப்படையிலான கட்டமைப்பில் அந்நிய நேரடி முதலீட்டிற்கான திறந்த தன்மையைக் கொண்டுள்ளது.  
சுதந்திரத்தைத் தொடர்ந்து, லாவோஸ் சோவியத் வகை திட்டமிடப்பட்ட பொருளாதாரத்தை நிறுவியது. உலகமயமாக்கப்பட்ட உலக சந்தையில் லாவோஸை ஒருங்கிணைப்பதை நோக்கமாகக் கொண்ட பொருளாதார மறுசீரமைப்பின் ஒரு பகுதியாக, லாவோஸ் 1986 ஆம் ஆண்டில் *புதிய பொருளாதார பொறிமுறை* எனப்படும் சீர்திருத்தங்களுக்கு உட்பட்டது, இது அரசாங்க கட்டுப்பாட்டை பரவலாக்கியது மற்றும் அரசுக்கு சொந்தமான நிறுவனங்களுடன் தனியார் நிறுவனங்களை ஊக்குவித்தது. தற்போது, லாவோஸ் உலகின் மிக வேகமாக வளர்ந்து வரும் பொருளாதாரங்களில் ஒன்றாக உள்ளது, மொத்த உள்நாட்டு உற்பத்தியில் ஆண்டுக்கு 8% சராசரியாக உள்ளது. லாவோஸ் 2019 ஆம் ஆண்டிலும் குறைந்தது 7% வளர்ச்சியைத் தக்க வைத்துக் கொள்ளும் என்றும் கணிக்கப்பட்டுள்ளது.  
அரசாங்கத்தின் முக்கிய குறிக்கோள்கள் அனைத்து குழந்தைகளுக்கும் வறுமைக் குறைப்பு மற்றும் அனைவருக்கும் கல்வி தொடர்வது என்பதில் அடங்கும். சீனாவின் குன்மிங் முதல் லாவோஸின் வியஞ்சான் வரை கிட்டத்தட்ட 6 பில்லியன் டாலர் அளவில் கட்டமைக்கப்பட்டுவரும் அதிவேக ரயிலின் கட்டுமானத்தின் மூலம் இது காட்சிப்படுத்தப்படுகிறது. நாடு 2011 இல் லாவோ பங்குச் சந்தையைத் திறந்தது, மேலும் சீனா, வியட்நாம் மற்றும் தாய்லாந்து போன்ற அண்டை நாடுகளுக்கு நீர் மின்சக்தி வழங்கும் நாடாக அதன் பங்கில் வளர்ந்து வரும் பிராந்திய பகுதியாக மாறியுள்ளது. தற்போதைய காலகட்டத்தில், லாவோஸின் பொருளாதாரம் பெரும்பாலும் வெளிநாட்டு நேரடி முதலீட்டை நம்பியுள்ளது,
# லாவோஸின் பொருளாதாரம்

## வேளாண்மை

வேளாண்மையில், பெரும்பாலும் வாழ்வாதாரம் நெல் விவசாயம். இது லாவோ பொருளாதாரத்தில் ஆதிக்கம் செலுத்துகிறது, மக்கள்தொகையில் 85% வேலைவாய்ப்பு மற்றும் மொத்த உள்நாட்டு உற்பத்தியில் 51% உற்பத்தி செய்கிறது . உள்நாட்டு சேமிப்பு குறைவாக உள்ளது, லாவோஸ் பொருளாதார மேம்பாட்டுக்கான முதலீட்டு ஆதாரங்களாக வெளிநாட்டு உதவி மற்றும் சலுகைக் கடன்களை பெரிதும் நம்ப வேண்டிய கட்டாயத்தில் உள்ளது.  
விவசாய பொருட்களில் இனிப்பு உருளைக்கிழங்கு, காய்கறிகள், சோளம், காபி, கரும்பு, புகையிலை, பருத்தி, தேநீர், வேர்க்கடலை, அரிசி; மற்றும் நீர் எருமை, பன்றிகள், கால்நடைகள், கோழி போன்றவைகள் வளர்ப்பதன் மூலம் பொருளாதாரம் வளர்கிறது  
2012 ஆம் ஆண்டின் நடுப்பகுதியில், லாவோஸ் அரசாங்கம் புதிய சுரங்கத் திட்டங்களுக்கு நான்கு ஆண்டு கால தடை விதித்தது. விவசாய நிலங்களைப் பயன்படுத்துவது தொடர்பான சுற்றுச்சூழல் மற்றும் சமூக அக்கறைகள் என்று மேற்கோள் காட்டப்பட்டது.
# லாவோஸின் பொருளாதாரம்

## சுற்றுலா

சுற்றுலா என்பது பொருளாதாரத்தில் வேகமாக வளர்ந்து வரும் தொழில் மற்றும் லாவோ பொருளாதாரத்தில் முக்கியப் பங்கு வகிக்கிறது. அரசாங்கம் 1990 களில் லாவோஸை உலகுக்குத் திறந்தது, மேலும் சுற்றுலாப் பயணிகளிடையே ஒரு பிரபலமான இடமாகத் தொடர்கிறது.  
2012 ஆம் ஆண்டில் லாவோஸில் மொத்த வெளிநாட்டு முதலீட்டில், சுரங்கத் தொழிலுக்கு 27% கிடைத்தது, மின்சார உற்பத்தியில் 25% பங்கு உள்ளது.
# கார்போரண்டம் யுனிவர்சல்

**கார்போரண்டம் யுனிவர்சல் லிமிடெட் (CUMI),** இந்தியாவின் பெரிய மற்றும் பழமையான பெருநிறுவனங்களுள் ஒன்றான முருகப்பா குழும நிறுவனத்தின் ஒரு பகுதியாகும். இந்நிறுவனம் உராய்வுப் பொருட்கள், பீங்கான் பொருட்கள், மட்பாண்டங்கள், தீச்செங்கல் பொருள்கள், அலுமினிய ஆக்சைடு குருணை, இயந்திரக் கருவிகள், பலபடிகள், ஒட்டும் பசைகள் மற்றும் கனிமங்கள் ஆகியவற்றின் முன்னணி உற்பத்தியாளர் மற்றும் உருவாக்குநராக உள்ளது.  
இந்நிறுவனம் இந்தியா, ரஷ்யா, தென்னாப்பிரிக்கா, ஆஸ்திரேலியா, சீனா, தாய்லாந்து மற்றும் கனடா ஆகிய நாடுகளில் துணை நிறுவனங்களைக் கொண்டுள்ளது.
# கார்போரண்டம் யுனிவர்சல்

## வரலாறு

இந்நிறுவனம் வங்கி வணிகத்திலிருந்து ஒரு மாற்றத்திற்காக உராய்வுப் பொருட்களைத் தயாரிக்கும் நோக்கத்துடன் மிதிவண்டி உற்பத்தி மூலம் உள்நுழைந்து நிறுவப்பட்டது. கார்போரண்டம் யுனிவர்சல் நிறவனத்தின் தாய் நிறுவனமான **முருகப்பா குழுமம்**, கார்போரண்டம், இங்கிலாந்து, அமெரிக்காவின் **கார்போரண்டம்** மற்றும் ஆகியவ்றுடனும், 1950 ஆம் ஆண்டில் **இங்கிலாந்தின் யுனிவர்சல் கிரைண்டிங் நிறுவனம் ஆகியவற்றுடன் ஒரு உடன்பாட்டை ஏற்படுத்திக் கொண்டது**. இதன் விளைவாக **கார்போரண்டம் யுனிவர்சல் ஆப் மெட்ராஸ் என்ற நிறுவனம் உருவானது**. பின்னர் இது 1954 ஆம் ஆண்டில் **கார்போரண்டம் யுனிவர்சல் லிமிடெட் (CUMI)** எனபெயர் மாற்றம் செய்து இணைக்கப்பட்டது.
# கார்போரண்டம் யுனிவர்சல்

## வரலாறு

### நிறுவனங்கள்

ஆரம்பத்தில் இந்நிறுவனம் இணைந்து பணியாற்றும் நிறுவனங்களுக்கான முக்கிய விளைபொருட்களைத் தயாரிக்க நிறுவப்பட்டது. பின்னர் நிறுவனம் தனது முதலாவது பிணைக்கப்பட்ட உராய்வுப் பொருள்கள் ஆலையை அஜாக்ஸ் தயாரிப்புகளிடமிருந்து வாங்கிய வசதிகளுடன் சென்னையில் நிறுவி உராய்வுப் பொருள்கள் உற்பத்தியை தொடங்கியது. உயர் வெப்பநிலை காப்பு தயாரிப்புகளுக்கான தொழில்நுட்பப் பொருள்களில் பயன்படும் பீங்கான் பொருள்களைத் தயாரிக்கும் நோக்கத்துடன் சியுஎம்ஐ நிறுவனம் மோர்கன் க்ரூசிபிள் பி.எல்.சி இங்கிலாந்து உடன் கூட்டு முயற்சியை மேற்கொண்டது. இதன் விளைவாக, 1982 ஆம் ஆண்டில் முருகப்ப மோர்கன் தெர்மல் செராமிக்ஸ் லிமிடெட் நிறுவப்பட்டது.  
கூட்டு நிறுவனங்களின் ஒத்துழைப்பின் மூலம் பொறியியல் சாதனங்களுக்குத் தேவையான பீங்கான் பொருள்கள் தயாரிப்பில் இந்நிறுவனம் வலுவான அடித்தளத்தை அமைத்துள்ளது. 1991 ஆம் ஆண்டில் ஜெர்மனியின் வென்ட் ஜிஎம்பிஹெச் மற்றும் தி ஹவுஸ் ஆஃப் கட்டாஸின் கூட்டு நிறுவனமான வென்ட் (இந்தியா) லிமிடெட் ஆகியவை சியுஎம்ஐ உடன் இணைக்கப்பட்டது.  
1991 ஆம் ஆண்டில் சியுஎம்ஐ நிறுவனத்தின் தொழிலகத் தேவைகளுக்கான பீங்கான் பொருள்கள் உற்பத்திக்கான முதல் பிரிவு அமெரிக்காவின் கூர்ஸ் செராமிக்சின் கூட்டாண்மையுடன் தமிழ்நாட்டின் ஓசூரில் தொடங்கப்பட்டது. பின்னர் இந்நிறுவனம் உலோகமுலாம் பூசப்பட்ட கொள்கலன்களைத் தயாரிக்கும் அலகுடன் விரிவாக்கம் செய்யப்பட்டது.  
இந்நிறுவனம் தமது இருப்பினை விரிவாக்கம் செய்வதன் ஒரு பகுதியாக, 2005 ஆம் ஆண்டில் மத்திய கிழக்குப் பகுதியில் சியுஎம்ஐ எப்இசட்இ ஐ ரஃஸ் அல்-கைமா என்ற நகரில் தொடங்கியது. உலகளாவிய அளவில் தனது இருப்பை வலுப்படுத்திக் கொள்வதற்காக சியுஎம்ஐ 2006 ஆம் ஆண்டில் அப்ராசிவ் என்டர்பிரைசஸ் நிறுவனத்தை $2.24 மில்லியனுக்கு வாங்கியது. இதன் பிறகு ஓராண்டு காலம் சென்று சியுஎம்ஐ சைப்பிரசு நாட்டில் நிறுவியது.
# கார்போரண்டம் யுனிவர்சல்

## வரலாறு

### கைப்பற்றல்கள்

ஒரு பத்தாண்டுக் காலத்திற்குள், தனது பங்குதாரர் நிறுவனங்களில் விலக்கத்திற்குப் பிறகு, சியுஎம்ஐ நிறுவனம் அஜாக்ஸ் பிராடக்ட்ஸ் தனியார் நிறுவனத்தை கையகப்படுத்தியது. 1978 ஆம் ஆண்டில், கொல்கத்தாவில் உள்ள ஈஸ்டர்ன் அப்ராசிவ்ஸ் நிறுவனத்தைக் கையகப்படுத்தியதன் மூலம் உராய்வுப் பொருள்கள் தயாரிப்பில் முன்னேறியது. 1997 ஆம் ஆண்டில், கட்பாஸ்ட் டூல்ஸ் நிறுவனம், ஈஸ்டர்ன் அப்ரேசிவ் நிறுவனம், கட்பாஸ்ட் பாலிமெர்ஸ் நிறுவனம் மற்றும் கார்போரண்டம் இன்வெஸ்ட்மென்ட் ஆகியவை கார்போரண்டம் யுனிவர்சல் நிறுவனத்தோடு இணைந்தன.
# ரங்காவர்சிதா அருங்காட்சியகம், செமராங்

**ரங்காவர்சிதா அருங்காட்சியகம் (Ranggawarsita Museum)** இந்தோனேசியாவின் செமரங்கில் அமைந்துள்ள ஒரு மாநில அருங்காட்சியகம் ( *அருங்காட்சியகம்* **நெகேரி** ) ஆகும். மாநில அருங்காட்சியகம் என்ற நிலையில் ரங்காவர்சிதா அருங்காட்சியகம், அதிகாரப்பூர்வமாக மத்திய ஜாவா மாகாணத்தின் மாநில அருங்காட்சியகமாம் (அருங்காட்சியகம் நெகேரி புரோபின்சி ஜாவா தெங்கா) என்று அழைக்கப்படுகிறது. மத்திய ஜாவா மாகாணத்தின் கலாச்சாரத்துடன் தொடர்புடைய பொருட்களின் இனவியல் சேகரிப்புகள் இந்த அருங்காட்சியகத்தில் காட்சிப்படுத்தப்பட்டுள்ளன.
# ரங்காவர்சிதா அருங்காட்சியகம், செமராங்

## வரலாறு

மத்திய ஜாவா மாகாணத்திற்கு ஒரு மாநில அருங்காட்சியகம் கட்டப்படுவதற்காக அஹ்மத் யானி சர்வதேச விமான நிலையத்திற்கு அருகில் ஒரு நிலம் தேர்வு செய்யப்பட்டது. அருங்காட்சியகத்தின் கட்டுமானப் பணிகள் 1977 ஆம் ஆண்டில் தொடங்கியது. 1983 ஆம் ஆண்டு ஏப்ரல் 2 ஆம் தேதி மத்திய ஜாவாவின் அப்போதைய ஆளுநராக இருந்த சோபார்ட்ஜோ ரோஸ்டாம் இதனைத் திறந்து வைத்தார். அதனைத் தொடர்ந்து இந்த அருங்காட்சியகம் செயல்படத் தொடங்கியது. பின்னர், இந்த அருங்காட்சியகம் ஜூலை 5, 1989 ஆம் நாள் அன்று கல்வி அமைச்சர் ஃபுவாட் ஹாசனால் மீண்டும் மறுபடியும் திறந்து வைக்கப்பட்டது. ,இதனை கலாச்சார இயக்குநரகம் நிர்வகித்து வந்தது. பிராந்திய சுயாட்சி திட்டம் இயற்றப்பட்ட பின்னர், அருங்காட்சியகத்தின் மேலாண்மையானது அக்டோபர் 14, 1996 ஆம் நாளன்று மத்திய ஜாவாவின் கல்வி மற்றும் கலாச்சார துறைக்கு மாற்றப்பட்டது. 2011 ஆம் ஆண்டு இந்த, அருங்காட்சியகம் புதுப்பிக்கப்பட்டது.  
ரங்காவர்சிதா என்று இந்த அருங்காட்சியகத்திற்கு பெயர் சூட்டப்பட்டதற்கு ஒரு பின்னணி உள்ளது. ரேடன் ந்காபேகி ரங்காவர்சிதா என்று ஒரு ஜாவாக் கவிஞர் இருந்தார். அவர் மத்திய ஜாவாவில் உள்ள சுராகர்த்தா என்னுமிடத்தில் இருந்த ஒரு பிரபல இலக்கிய குடும்பத்தில் பிறந்தார். அவர் பெயராலேயே இந்த அருங்காட்சியகம் அழைக்கப்பட்டது.
# ரங்காவர்சிதா அருங்காட்சியகம், செமராங்

## சேகரிப்புகள்

மேற்கு ஜாவாவின் கலாச்சாரத்துடன் தொடர்புடைய கிட்டத்தட்ட 60,000 பொருட்களின் தொகுப்பை இந்த அருங்காட்சியகம் தன் சேகரிப்பில் கொண்டுள்ளது. இங்கு காட்சிப்படுத்தப்பட்டுள்ள சேகரிப்புகள் நான்கு வீடுகளில் அமைக்கப்பட்டுள்ளன. ஒவ்வொரு வீடும் அதன் வரலாற்றின் அடிப்படையில் வெவ்வேறு கருப்பொருளுடன் ஒத்த நிலையில் அமைந்துள்ளது.  
கட்டிடம் A என்ற பெயர் கொண்ட கட்டடத்தில் நிலவியல், புவியியல் மற்றும் புதைபடிமவியல் தொடர்பான கலைப்பொருள்கள் காட்சிக்கு வைக்கப்பட்டுள்ளன. இங்கு கனிமங்கள் மற்றும் இயற்கை கற்களின் மாதிரிகள் காட்சியில் உள்ளன. மிகவும் குறிப்பிடத்தக்க சேகரிப்பாக 1984 ஆம் ஆண்டில் கரங்கன்யார் என்னுமித்தில் உள்ள மோஜோஜெடாங் என்னுமிடத்தில் கண்டுபிடிக்கப்பட்ட ஒரு விண்கல் இங்கு காட்சிப்படுத்தப்பட்டுள்ளது. சில நேரங்களில் இந்த விண்கற்களை உலோகத்த்துடன் கலந்து கிரிஸ் என்ற வகையான கத்தியைத் தயாரிக்கின்றனர். இந்த அருங்காட்சியத்தின் இப்பிரிவில் உள்ள புதைபடிமவியல் பிரிவு முதல் தளத்தில் செயல்பட்டு வருகிறது. இந்த பகுதியிலிருந்து சேகரிக்கப்பட்டவை புதைபடிவ காடுகள், வரலாற்று காலத்துக்கு முந்தைய விலங்குகளின் எலும்புகள் மற்றும் பதம் செய்யப்பட்ட விலங்குகள் இங்கு காட்சியில் வைக்கப்பட்டுள்ளன.  
கட்டிடம் B என்ற பெயர் கொண்ட கட்டடத்தில் மத்திய ஜாவாவினைச் சேர்ந்த இந்து -பௌத்த காலத்தைச் சேர்த்த நினைவுச்சின்னங்கள் காட்சியில் உள்ளன. இந்த காலகட்டத்தைச் சேர்ந்த தொகுப்புகளில் லிங்கம்-யோனி, லிங்கா மற்றும் யோனி சிலைகள், குடுவைகள், வெண்கலக் கண்ணாடிகள் மற்றும் மத்திய ஜாவாவின் சண்டி எனப்படுகின்ற இந்து மற்றும் பௌத்த கோயில்களில் இருந்து எடுக்கப்பட்ட இந்து கடவுள்களின் சிலைகள் காட்சிப்படுத்தப்பட்டுள்ளன. இந்தக் கட்டடத்தில் இந்தோனேசியாவின் முஸ்லீம் மாநிலங்களின் பொருள்களும் உள்ளன. உதாரணமாக அங்கு டெமக் மற்றும் மெனாரா குடஸ் மசூதியின் சிறிய வடிவங்கள் காட்சிக்கு வைக்கப்பட்டுள்ளன. மேலும் பழைய மசூதிகளில் இருந்து கண்டுபிடிக்கப்பட்ட சுடுமண் பொம்மைகள் அல்லது ஆபரணங்கள் போன்றவை உள்ளன. உதாரணமாக மாண்டிங்கன் மசூதியிலிருந்து எடுக்கப்பட்ட ஒரு மஸ்தகா கூரை இறுதிப்பகுதி மற்றும் கையால் எழுதப்பட்ட குர்ஆன் நகல் ஆகியவை உள்ளன. மேலும் உள்ளுர், சீன நாட்டு, ஐரோப்பிய நாட்டு பீங்கான் பொருள்களும், பாடிக் துணி வவைகளும் இக்கட்டடத்தில் உள்ளன. இவை அனைத்துமே மத்திய ஜாவாவில் காணப்படுபவையாக உள்ளன. மேலும் காலனித்துவ காலத்தைச் சேர்ந்த பொருட்கள் குறிப்பாக டிபோனெகோரோவுடன் தொடர்புடையவை இங்கு காட்சிப்படுத்தப்பட்டுள்ளன.  
கட்டிடம் C என்ற பெயர் கொண்ட கட்டடம் தரைத்தளமாக உள்ளது. அங்கு இந்தோனேசியாவின் சுதந்திர காலப் போராட்டத்தின் வரலாறு தொடர்பான கலைப்பொருள்கள் காட்சியில் வைக்கப்பட்டுள்ளன. மேலும் ,இந்த கட்டிடத்தில் மத்திய ஜாவாவில் முன்னர் நடந்த பல மோதல்கள் தொடர்பான நிகழ்வுகளின் டியோராமாக்கள் உள்ளன. அவை பெரும்பாலும்செமரங்கில் நடைபெற்ற ஐந்து நாட்கள் போர், பலகன் அம்பராவா, செபுவில் பி.கே.ஐ கிளர்ச்சி, மார்ச் 1, 1949 பொது தாக்குதல் மற்றும் 1966 இல் நடைபெற்ற ட்ரிதுராவின் ஆர்ப்பாட்டம் உள்ளிட்டவை தொடர்பானவையாகும்.  
கட்டிடம் D என்ற பெயர் கொண்ட கட்டடம் இன அமைப்பியல் கைவினை கொண்டு தொடர்பான, மத்திய ஜாவாவில் கண்டறியப்பட்ட பொருள்கள் காட்சிப்படுத்தப்பட்டுள்ளன. மத்திய ஜாவா பாரம்பரியத்துடன் தொடர்பானவை அமையும். அவை வாயங், குடா லம்பிங் போன்ற பகுதிகளைச் சேர்ந்தவையாகும். மேலும் அப்பகுதியைச் சேர்ந்த இசைக்கருவிகளும் அங்கு காட்சிப்படுத்தப்பட்டுள்ளன.  
-
# ஏக்நாத்

**ஏக்நாத்** தமிழகத்தைச் சேர்ந்த பத்திரிகையாளர், பாடலாசிரியர், நாவலாசிரியர். பாபநாசம் திருவள்ளுவர் கல்லூரியில் இளங்கலை தமிழ் இலக்கியம் பயின்ற ஏக்நாத், பின்னர் பாளையங்கோட்டை தூய சவேரியார் கல்லூரியில் முதுகலைப் பயின்றார். இளம் வயதிலேயே எழுத்தின் மீது கொண்ட ஆர்வத்தால், கவிதை, சிறுகதைகளை எழுதி வந்தார். சென்னையில் பத்திரிகையாளராக பணியாற்றி வரும் இவர், திரைப்படங்களிலும் பாடல்கள் எழுதி வருகிறார். ’மெட்டி ஒலி’ டி.வி. தொடரில் இடம்பெறும், ‘மனசே மனசே துடிக்குது மனசே’ என்ற பாடல் மூலம் பாடலாசிரியர் ஆனார்.
பின்னர் இயக்குநர் பிரபு சாலமன் ’லீ’ படத்தின் மூலம் சினிமாவில் அறிமுகப்படுத்தினார். அடுத்து அவர் இயக்கிய ’மைனா’ படத்தில் ’நீயும் நானும் வானும் மண்ணும்’ என்ற பாடலை எழுதினார். தொடர்ந்து, தனுஷின் 'உத்தமப்புத்திரன்' படத்தில் 'கண்ணிரெண்டில் மோதி', 'ஒரு ஊர்ல ரெண்டு ராஜா' படத்தில் லட்சுமிமேனன் பாடிய 'குக்குறு குக்குறு குக்குறு’, 'மீகாமன்' படத்தின் 'யாரோ யாரோ', சசி இயக்கத்தில் விஜய் ஆண்டனி நடித்த 'பிச்சைக்காரன்' படத்தில், 'நூறு சாமிகள் இருந்தாலும் அம்மா உன்னைப் போல் ஆகிடுமா?', வெற்றி மாறன் இயக்கத்தில் தனுஷ் நடித்த ’அசுரன்’ படத்தில் ’என் மினுக்கி’ உட்பட பல பாடல்களை எழுதியுள்ளார். தொடர்ந்து எழுதி வருகிறார்.
# ஏக்நாத்

## எழுதிய நூல்கள்

### கவிதைத் தொகுப்பு

- கெடாத்தொங்கு
# ஏக்நாத்

## எழுதிய நூல்கள்

### சிறுகதை தொகுப்புகள்

- பூடம்
- குள்ராட்டி
- மேப்படியான் புழங்கும் சாலை
# ஏக்நாத்

## எழுதிய நூல்கள்

### நாவல்கள்

- கெடை காடு
- ஆங்காரம்
- வேசடை
- அவயம்
- சாத்தா
# ஏக்நாத்

## எழுதிய நூல்கள்

### கட்டுரைகள்

- ஆடு மாடு மற்றும் மனிதர்கள்
- ஊர் என்பது ஞாபகமாகவும் இருக்கலாம்
- குச்சூட்டான்  
’கெடாத் தொடங்கு’ என்ற கவிதைத் தொகுப்பின் மூலம் கவனிப்பைப் பெற்ற இவர், அடுத்து கவிதைத் தொகுப்புகளை வெளியிடவில்லை.
# பட்டம்பாங் மாகாணம்

**பட்டம்பாங்** (Battambang) என்பது கம்போடியா நாட்டின் வடமேற்கில் அமைந்துள்ள மாகாணம் ஆகும். வடக்கில் பான்டே மீன்ச்சே, கிழக்கு மற்றும் தெற்கில் பர்சாட் , வடகிழக்கில் சீம்ரீப், மேற்கில் பைலின் ஆகிய மாகாணங்கள் எல்லைகளாக உள்ளன. மாகாணத்தின் மேற்கு எல்லையின் வடக்கு மற்றும் தெற்கு உச்ச எல்லைகள் தாய்லாந்துடனான சர்வதேச எல்லையின் ஒரு பகுதியாகும். நிலப்பரப்பின் அடிப்படையில் கம்போடியாவின் ஐந்தாவது பெரிய மாகாணம். இந்த மாகாணத்தின் தலைநகரம் பட்டம்பாங் ஆகும். பட்டம்பாங் நகரம் மாகாணத்தின் மிகப்பெரிய நகரம்.  
இது கம்போடியாவில் அதிக மக்கட் தொகை கொண்ட ஐந்தாவது மாகாணமாகும். கம்போடியாவின் டோன்லே சாப் உயிர்க்கோள காப்பகங்களில் சேர்க்கப்பட்டுள்ள மாகாணங்களில் பட்டம்பாங் ஒன்றாகும். மாகாணத்தின் வளமான நெல் வயல்கள் விவசாய பொருளாதாரத்திற்கு பிரதானமாக பங்களிக்கின்றன. பட்டம்பாங் மாகாணத்தில் பல்வேறுப் பட்ட கலாச்சாரங்கள் மற்றும் இயற்கை வளங்கள் உள்ளன. எழுபத்தைந்து சதவீதம் பரப்பளவு காடுகள் மற்றும் மலைகள் ஆகும். இப்பகுதியில் வெப்பமண்டல காலநிலை நிலவுகின்றது.
# பட்டம்பாங் மாகாணம்

## சொற்பிறப்பியல்

பட்டம்பாங் என்பது கெமர் மொழியில் ‘ஊழியர்களை இழத்தல்' என்று பொருள்படும். அங்கோரியனுக்கு முந்தைய மற்றும் அங்கோரியன் காலங்களிலிருந்து கண்டெடுக்கப்பட்ட கல்வெட்டுகளில் இதுவரையில் "*பட்டம்பாங்*" என்று அழைக்கப்படும் சமகால கிராமங்கள், மாவட்டங்கள் எதுவும் குறிப்பிடப்பட்டதில்லை. ஆனால் *மொஹச்சுன் கெமர்* ஆவணத்தின் படி, *ஸ்ரோக் பட்டம்பாங்* (பட்டம்பாங் மாவட்டம்) அங்கோர் மற்றும் பிந்தைய அங்கோர் காலங்களில் பயன்படுத்தப்பட்டதாக தெரியவருகின்றது.
# பட்டம்பாங் மாகாணம்

## நிர்வாகம்

பட்டம்பாங் 13 மாவட்டங்களாகவும், ஒரு நகராட்சியாகவும் 92 கம்யூன்களாகவும், 10 சங்கட்களாகவும் மற்றும் 810 கிராமங்களாக பிரிக்கப்பட்டுள்ளது. மாகாணத்திற்குள் இரண்டு நகரங்கள் மற்றும் 12 துணை நகராட்சிகள் ஆகியவை அடங்கும்.
# பட்டம்பாங் மாகாணம்

## போக்குவரத்து

பட்டம்பாங்கை சாலை வழியாகவும், படகு மூலம் சங்கீயா நதி வழியாகவும் அணுகலாம். விமான நிலையம் மற்றும் தொடருந்து பாதை இரண்டுமே பயன்பாட்டில் இல்லை. பேருந்தில் புனோம் பென்னிலிருந்து 5-6 மணி நேர பயணத்திலும், சீம்ரெப் இருந்து 3-4 மணி நேர பயணத்திலும் சென்றடையலாம்.
# பட்டம்பாங் மாகாணம்

## வரலாற்றுத் தளங்கள்

### வாட் ஏக் புனோம்

வாட் ஏக் புனோம் (கெமர் : ஏக் புனோம்மலை) பட்டம்பாங்கிலிருந்து 11 கி.மீ. வடக்கே ஒரு பகுதி இடிந்து விழுந்த 11 ஆம் நூற்றாண்டில் கட்டப்பட்ட கோயில் ஆகும். இந்த கோயில் 52 மீற்றர், 49 மீற்றர் அளவைக் கொண்டுள்ளது. ஒரு செந்நிற களிமண் சுவர் மற்றும் ஒரு பழங்கால நீர்த்தேக்கம் ஆகியவற்றின் எச்சங்களால் சூழப்பட்டுள்ளது. பால் பெருங்கடலை சித்தரிக்கும் ஒரு விட்டக்கல் மத்திய கோயிலின் கிழக்கு நுழைவாயிலுக்கு மேலே உள்ளது. இதன் மேல் பக்கவாட்டில் சில செதுக்கப்பட்ட புடைப்புச் சிற்பங்கள் உள்ளன. கோயிலுக்கு அடுத்ததாக உள்ளூர்வாசிகளால் ஒரு பெரிய அளவிலான புத்தர் சிலை வடிவமைப்பு தொடங்கப்பட்டது. இது அரசாங்கத்தால் நிறுத்தப்பட்டுள்ளது.
# பட்டம்பாங் மாகாணம்

## வரலாற்றுத் தளங்கள்

### வாட் பனன்

பட்டம்பாங் நகரத்திற்கு தெற்கே சுமார் 25 கி.மீ தொலைவில் உள்ள வாட் பனன் (கெமர் : பனன் மலை) 10 ஆம் நூற்றாண்டில் கட்டப்பட்டது. புனோம் பனனின் 11 ஆம் நூற்றாண்டின் மலை அங்கோர் இடிபாடுகளை பட்டம்பாங்கைச் சுற்றியுள்ள கெமர் கோவிலில் காணலாம். அங்கோர்வாட்டின் ஒரு சிறிய பதிப்பைப் போல ஐந்து கோபுரங்கள் உயர்ந்து வானத்தை நோக்கிச் செல்லும். மலையின் அடிவாரத்தில் ஒரு செந்நிற களிமண்ணினால் ஆன படிக்கட்டை எதிர்கொள்ளலாம். 350+ படிகளில் ஏறிய பிறகு அற்புதமான அமைதியான அமைப்பிற்குள் நுழையலாம்.